Awguri lill-attur u preżentatur Joe Bartolo li llum qed jiċċelebra għeluq il-85 sena tiegħu. Twieled bħal-lum il-25 ta' Jannar tal-1936. Joe llum hu penzjonant u apparti li jirreċta kien għamel 41 sena impjegat mar-Redifussion, Xandir Malta, Radju Malta u PBS. Kien record librarian, producer ta' radjudrammi, part time announcer u llum huwa DJ ma' One Radio b'mużika Country mal-kollega Leslie Gladwish għal dawn l-aħħar 35 sena Dan minbarra li kellu programmi oħrajn. Joe huwa miżżewweġ ma' Jane u kellhom tliet itfal, illum kollha miżżewġin. Joe u martu huma bużnanniet ta' 6. Fost il-produzzjonijiet li huwa ħadem fihom insibu Meta morna tal-Mellieħa, L-ewwel Jien, Min Ifassal Min Iġarrab, Qalbinnies, Issa Naraw, Dun Benit, Ipokriti, Tgħanniqa u Kurrenti. Nawgurawlu l-isbaħ xewqat f'għeluq sninu.